Bladskud: SA man lei pruimegroep | Netwerk24
Bladskud: SA man lei pruimegroep
17 Augustus 2018 05:30
'n Suid-Afrikaner staan nou aan die hoof van die Internasionale Pruimedante-vereniging.
Chris Krone, 'n bekende in landboukringe op eie bodem en oorsee, is onlangs op die 17de kongres van die Internasionale Pruimedante-vereniging in Villeneuve Sur Lot, in Frankryk, as die nuwe president van dié vereniging verkies.
Krone, van Tulbagh, sal in die posisie leiding neem tot en met die volgende kongres wat aan die einde van 2019 in Suid-Afrika plaasvind.
Benewens die algemene werk van die vereniging wat uit al die groot pruimedant-produserende lande bestaan, dryf Krone ook 'n navorsingsprojek oor die vernuwingseffek wat pruimedante op beendigtheid het.
Die navorsing het ten doel om te bewys dat pruimedante heupfrakture by ouer mense kan voorkom of verminder. Laboratorium-eksperimente op rotte en muise het reeds bewys dat 'n dieet met pruimedante beendigtheid bevorder. – Elise-Marie Steenkamp, verwerk vanaf hortgro.co.za.